**Beszámoló önkormányzati munkáról – Kerkaszentkirály**

**2020**

Kerkaszentkirály Község Önkormányzatának költségvetése alapvetően központi költségvetésből és a saját bevételekből tevődik össze. Az így rendelkezésre álló pénzeszközökből kel finanszírozni a település általános működési költségeit , az intézmények működtetését , a kulturális és szociális jellegű feladatokat( falugondnokság szakszolgálatokkal kapcsolatos költsége- családsegítő szolgálat, házi segítségnyújtás, szociális étkeztet )és a településfenntartást( közvilágítás zöldterületek karbantartása , javítási állagmegóvási feleadatok… stb) továbbá a hivatalműködtetése és az igazgatással kapcsolatos költségek, esetleges fejlesztések.

 2020- ban az Önkormányzati Képviselőtestület az alábbi tartalmú költségvetési rendeletet fogadta el.

**Az önkormányzat bevételei és kiadásai**

**1. §** (1)A képviselő-testület az önkormányzat 2020. évi költségvetését:

**56.478.000 Ft** bevétellel és **56.678.000 e** Ft kiadással, ezen belül

 **bevételeit: 27.345.129 Ft**  költségvetési bevétellel

  **29.132.871 Ft**  finanszírozási bevétellel,

 **kiadásait: 55.759.355 Ft**  költségvetési kiadással, ezen belül

 9.386.412 Ft személyi juttatással,

 1.645.285 Ft munkaadókat terhelő járulékok és szociális

 hozzájárulási adóval,

 11.997.016 Ft dologi kiadással

 500.000 Ft ellátottak pénzbeli juttatásaival

 4.814.783 Ft egyéb működési célú kiadással,

 4.220.337 Ft felhalmozási kiadással

 23.195.522 Ft általános tartalékkal

 **718.645 Ft** finanszírozási kiadással

 állapítja meg.

(2) A 2019. évi pénzmaradvány összege 29.132.871 Ft, a 2019. évre tervezett tartalék összege 23.195.522 Ft, a céltartalék összege 0 e Ft.

2020 egy sajátos és különleges év volt a település és az önkormányzat életében. Az év márciusában eszkalálódott koronavírus járvány első hulláma alapvetően átírta az előzetes elképzeléseket. Erőteljesen rányomta a bélyegét az Önkormányzati munkára is. A közös önkormányzati hivatalban és az önkormányzatnál is korlátozó intézkedéseket kellett bevezetni és ez még inkább erősödött a szeptemberben induló második hullám során. A megbetegedések miatt időszakosan a jegyzőségi hivatalt be kellett zárni . Ezért a munkatársak egy része „home- office”-ban dolgozott illetve szervezett ügyeleti rendben. Az önkormányzatnál is kiemelt figyelmet szenteltünk a védekezésre, ennek kapcsán a falugondnok, a szociális gondozó, a testületi tagok kiemelt feladata volt a folyamatos tájékozódás, a veszélyeztetett vagy érintett családokkal való kapcsolattartás (telefonon), és segítségnyújtás (bevásárlás, gyógyszerellátás …stb).

 A Kerkaszentkirály Községért Kulturális Alapítvány pályázatának köszönhetően ez évben két alkalommal osztottunk higiéniai- tisztasági csomagot minden a településen élő polgárnak.

 Ezt a készenléti állapotot egész évben fenntartjuk, mindaddig amíg ezt a helyzet szükségszerűvé teszi.

 Ennek ellenére az intézményeink zavartalanul, illetve a működőképességüket fenntartva működtek . El tudtuk végezni mindazt a feladatot, amit elvártak tőlünk!

Az Önkormányzati munkát befolyásolta, hogy a rendkívüli helyzetre való tekintettel a tavasz folyamán és a jelenlegi időszakban november elejétől nem lehetett testületi ülést, közmeghallgatást tartani!

 A tervezett karbantartási és fejlesztési elképzelések, csak részben valósultak meg illetve a következő évre tolódnak.

 Elvégeztük a közösségi ház külső homlokzati felújításával kapcsolatos munkákat, valamint a régi orvosi rendelő alapozás megerősítését és betonozási, szigetelési javítási munkáit, továbbá a temetői járda újra betonozása is megtörtén. Festési munkákat végeztünk az orvosi rendelőnél és az önkormányzat hivatali helyiségénél is. Előkészítettük az új temetői járda építését, a temető parkosításának folytatását, a temető teljes körbekerítését, ami 2021 évben valósulhat meg. Kivágattuk a temető déli részén álló fenyőfasort, ami veszélyes volt a magasfeszültségű vezeték miatt.

Ugyancsak átcsúszott a 2021 –es évre a vállalkozó leterheltsége miatt a faluház előtti parkoló és a buszforduló parkosítása és a Petőfi utcai fasor telepítése. Árajánlatokkal készítettük elő a tavon lévő híd megerősítését és felújítását és a templom előtti István szobor restaurálását.

 A településünk 2 db nyertes turisztikai pályázatban is szerepel aminek Bázakerettye a gesztora. Ez jelenleg előkészítési szakaszban van, a megvalósulás 2021-ben várható. Több pályázatot nyújtottunk be a „Magyar falu” programra (útfelújítás Fő út, járdafelújítás, temető parkosítás, a kerkaszentkirályi mentőcsapat részére gépjármű beszerzésre) sajnos ezek a pályázatok tartaléklistára kerültek.

De sikeresen pályáztunk a Természetház egyes belső helyiségei felújítási munkáira és ami rendkívül fontos nyert a Kerka gát és a Béke utcai körgát felújítására beadott pályázatunk, ezzel mintegy 30 éves törekvésünk valósulhat meg és megszűnhet a Kerka árvizei miatti veszélyeztetettségünk! A munkák várható kezdési ideje 2021 május.

2020 évben lehetőségünk volt arra , hogy ismét iskolakezdési támogatást adjuk azoknak a ahol bölcsődés, óvodás , általános – és középiskolás, és felsőfokú nappali tagozatos hallgató él a családban Úgy gondoljuk, hogy jelentős összeggel sikerült hozzájárulnunk az iskolakezdés költségeihez.

 Ugyancsak több család részesült az önkormányzat által gyermekvédelmi támogatásban és lakásfenntartási támogatásban is. A házi szociális gondozó jelenleg 8 főt gondoz a településen, valamint 7 fő részére biztosítunk szociális étkeztetést is.

 A falugondnoki szolgálat fontos része a szociális tevékenységünknek a korábbi éveknek megfelelő jó színvonalon végzi tevékenységét.

Ugyancsak ehhez a területhez tartozik, hogy ez évben is pályázni lehetett szociális tűzifára, melyet részben állami támogatásból részben önkormányzati pénzeszközökből tudtunk megvalósítani. A településen élő rászorulókat, 7 családot részesítettünk, családonként mintegy 4 m³ tűzifa támogatásban amit ki is szállíttattunk!

A korábbi évek hagyományos rendezvényei (falunap Kerka-Mura vizimuri…stb.) a vírushelyzet miatt elmaradtak.

 Ugyancsak –e miatt nem tartjuk meg a karácsonyi ünnepkörhöz tartozó rendezvényeket sem!

 A könyvtár működése zavartalan volt.

Összességében elmondható, hogy a korábbi évektől eltérő különleges körülmények között az Önkormányzat, valamint a Körjegyzőség és a hozzánk tartozó intézmények megtartották működőképességüket, a körülményekhez igazodva jó színvonalon látták el feladataikat.

Kerkaszentkirály, 2020. december 11.

 Pál Zoltán s.k.

 polgármester